10 
fessorer tillige Havens Direktør og havde som saadan, tillige- 
med den bot. Gartner, Bolig i Haven. Embedsboligerne vare 
indskrænkede og lidet heldige i sanitær Henseende, idet de, 
foruden nogle Kvistværelser paa begge Sider af Bibliotheks- 
bygningen bestode af den mod Nord (til Nyhavn) beliggende 
Fløj af Hovedbygningen, hvis sydlige, mod Haven vendende 
Del benyttedes til Væxthuse^). Efter at man havde erfaret, 
at Embedsboligerne vare lige saa utilstrækkelige som de til 
disse stødende Væxthuse vare uhensigtsmæssige, blev der 
1830 ansøgt om og bevilget at der maatte bygges et nyt 
Væxthas og at den Plads, som derved vandtes, maatte be- 
nyttes til en højst fornøden Udvidelse af Direktørens Em- 
bedsbolig, som derved fik en Række Værelser mod Haven. 
Ogsaa Gartnerboligen blev udvidet (1832) ved Indretning af 
et Par Værelser imod Haven, saa at der af den tidligere 
Væxthusrække nu kun er tilbage en større Sal under Biblio- 
theket og et Par mindre Rum i Hovedbygningens østlige Fløj. 
Da den botaniske Have var saa langt fjernet fra Univer- 
sitetet, var det ønskeligt, at de botaniske Forelæsninger kunde 
holdes i Havens umiddelbare Nærhed. En Sal paa Char- 
lottenborg Slot med Udgangsdør til Haven havde tidligere 
været benyttet til den bot. Haves Forelæsningssal, men denne 
blev efter Kjøbenhavns Bombardement benyttet paa anden 
jMaade, først 1816 bevilgedes dens Istandsættelse til Havens 
Brug efter dens tidligere Bestemmelse. Da imidlertid Kunst- 
akademiet paa Charlottenborg havde Brug for denne Sal og 
da Haven længe havde savnet et Locale, hvor Samlingerne 
kunde anbringes, blev det ifølge Forhandlinger mellem Uni- 
versitets-Directionen og det danske Cancelli besluttet, at der 
i Haven skulde opføres en Bygning, der paa engang kunde 
tjene til Samlingernes Opbevaring og til Forelæsningssal. 
^) Det er et talende Bevis for Datidens tarvelige Fordringer til en Beboel- 
seslejlighed i hygieinisk Henseende, at en Familie (endog med en stor 
Børneflok) kunde nøjes med 3 à 4 mod Nord vendende Værelser, der 
stødte umiddelbart op til Bagsiden af et Væxthus. 
